NÁRODNÁ RADA SLOVENSKEJ REPUBLIKY

**VI. volebné obdobie**

CRD- 1872/2014

**1210a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov (tlač 1210) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 1362 zo 14. okt 2014 pridelila vládny návrh zákona,ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov (tlač 1210) na prerokovanie týmto výborom:

 **Ústavnoprávnemu výboru Národnej rady Slovenskej republiky a**

**Výboru Národnej rady Slovenskej republiky pre pôdohospodárstvo a životné prostredie**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 515 z 18. novembra 2014 s vládnym návrhom zákona **súhlasil** a odporučil ho Národnej rade Slovenskej republiky **schváliť.**

Výbor Národnej rady Slovenskej republiky pre pôdohospodárstvo a životné prostredie uznesením č. 300 z 18. novembra  2014 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

K čl. I bod 1 § 2 ods. 1 písm. i)

V čl. I bod 1 § 2 ods. 1 písm. i) sa slová „je potrebné usporiadať vlastnícke vzťahy a užívacie vzťahy“ nahrádzajú slovami „je to potrebné na usporiadanie vlastníckych a užívacích pomerov“.

Ide o legislatívno-technickú pripomienku, ktorou sa upresňuje pojem používaný v celom texte zákona [napr. § 1 ods. 2 písm. a), § 2 ods. 1 písm. a) a b), nadpis § 8c, § 42i].

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. I

V čl. I sa za bod 2 vkladá nový bod 3, ktorý znie:

„3. V § 8 ods. 1 sa slová „a) a c) až g)“ nahrádzajú slovami „a), c) až g) a i)“.“.

Nasledujúce body sa primerane prečíslujú.

Ide o legislatívno-technickú pripomienku, ktorou sa reaguje na doplnenie písm. i) v § 2 ods. 1 (čl. I bod 1).

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

V čl. I treťom bode sa v odseku 10 sa slovo „nájom“ nahrádza slovom „výmeru“.

Ide o spresnenie formulácie, nakoľko pod pojmom „nájom“ možno chápať cenu nájmu, ale v tomto prípade ide o znižovanie výmery prenajatých pozemkov.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

V čl. I treťom bode sa v odseku 12 dopĺňa táto veta: „Slovenský pozemkový fond doterajšiemu nájomcovi nezníži výmeru ani na pozemkoch zaradených do viacročného záväzku podľa osobitného predpisu.10f)“.

Poznámka pod čiarou k odkazu 10f znie:

„10f) Nariadenie vlády Slovenskej republiky č. 499/2008 Z. z. o podmienkach poskytovania podpory podľa programu rozvoja vidieka v znení neskorších predpisov.“.

Od roku 2015 mnohé poľnohospodárske subjekty, ako žiadatelia o neprojektové podpory v rámci PRV SR 2015-2020 budú mať uzatvorené viacročné zmluvné záväzky (min. 5 rokov), ktoré sa budú týkať aj poľnohospodárskej pôdy v správe Slovenského pozemkového fondu (SPF). Sekcia rozvoja vidieka a priamych platieb žiada zapracovať do predkladaného návrhu systém uzatvárania nájomných zmlúv s poľnohospodárskymi subjektmi, ktoré budú požadovať neprojektové podpory v rámci PRV SR 2015-2020 na prenajatú pôdu od SPF, aby sa zamedzilo vypovedaniu nájomných zmlúv na túto poľnohospodársku pôdu v dobe, kedy žiadateľ musí dodržiavať zmluvné podmienky, ktoré žiadateľovi vyplývajú z žiadosti o neprojektové podpory v rámci PRV SR 2015-2020.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. I

V čl. I sa za bod 3 vkladajú nové body 4 a 5, ktoré znejú:

„4. V § 18 ods. 1 sa slová „a) a d) až g)“ nahrádzajú slovami „a), d) až g) a i)“.

 5. V § 23 ods. 1 písm. b) sa slová „a) a d) až g)“ nahrádzajú slovami „a), d) až g) a i)“.“.

Nasledujúce body sa primerane prečíslujú.

Ide o legislatívno-technickú pripomienku, ktorou sa reaguje na doplnenie písm. i) v § 2 ods. 1(čl. I bod 1).

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

V čl. I sa za štvrtý bod vkladá nový piaty bod, ktorý znie:

„5. V § 34 ods. 20 sa na konci prvej vety bodka nahrádza bodkočiarkou a dopĺňajú sa tieto slová: „postup podľa osobitného predpisu sa nepoužije.23hea)“.

Poznámka pod čiarou k odkazu 23hea znie:

„23hea) Zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov.“.“.

Doterajšie body sa prečíslujú.

Postup Slovenského pozemkového fondu podľa zákona č. 140/2014 Z. z. by v prípade pozemkov, kde Slovenská záručná a rozvojová banka poskytovala poľnohospodárovi prostriedky mohol výrazne komplikovať návratnosť týchto prostriedkov a ich opätovné použitie na podporu ďalších poľnohospodárov*.*

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

V čl. I piatom bode sa v odseku 24 na konci prvej vety dopĺňajú tieto slová „do sídla pozemkového fondu“.

Doplnené slová bližšie špecifikujú kam je treba doručiť žiadosť mladého poľnohospodára alebo poľnohospodára spĺňajúceho podmienky malého podniku alebo mikropodniku, aby sa poľnohospodár dostal do zoznamu záujemcov o prenájom pozemkov od SPF podľa tohto ustanovenia.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

V čl. II piatom bode sa v odseku 5 sa slovo „nájom“ nahrádza slovom „výmeru“.

Ide o spresnenie formulácie, nakoľko pod pojmom „nájom“ možno chápať cenu nájmu, ale v tomto prípade ide o znižovanie výmery prenajatých pozemkov.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

V čl. II piatom bode sa v odseku 7 dopĺňa táto veta: „Fond doterajšiemu nájomcovi nezníži výmeru ani na pozemkoch zaradených do viacročného záväzku podľa osobitného predpisu.11g)“.

Poznámka pod čiarou k odkazu 11g znie:

„11g) Nariadenie vlády Slovenskej republiky č. 499/2008 Z. z. o podmienkach poskytovania podpory podľa programu rozvoja vidieka v znení neskorších predpisov.“.

Od roku 2015 mnohé poľnohospodárske subjekty, ako žiadatelia o neprojektové podpory v rámci PRV SR 2015-2020 budú mať uzatvorené viacročné zmluvné záväzky (min. 5 rokov), ktoré sa budú týkať aj poľnohospodárskej pôdy v správe Slovenského pozemkového fondu (SPF). Sekcia rozvoja vidieka a priamych platieb žiada zapracovať do predkladaného návrhu systém uzatvárania nájomných zmlúv s poľnohospodárskymi subjektmi, ktoré budú požadovať neprojektové podpory v rámci PRV SR 2015-2020 na prenajatú pôdu od SPF, aby sa zamedzilo vypovedaniu nájomných zmlúv na túto poľnohospodársku pôdu v dobe, kedy žiadateľ musí dodržiavať zmluvné podmienky, ktoré žiadateľovi vyplývajú z žiadosti o neprojektové podpory v rámci PRV SR 2015-2020.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

Za čl. II sa vkladá nový čl. III, ktorý znie:

# „Čl. III

Zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení zákona č. 601/2008 Z. z., zákona č. 390/2009 Z. z., zákona č. 101/2011 Z. z., zákona č. 223/2012 Z. z., zákona č. 115/2014 Z. z. a zákona č. 182/2014 Z. z. sa mení a dopĺňa takto:

V § 1 ods. 2 sa slová „Podrobnosti o rozsahu, spôsobe a o podmienkach“ nahrádzajú slovami „Rozsah, podmienky a spôsob“.

Za § 19 sa vkladá § 19a, ktorý znie:

# „§ 19a

# Zrušujú sa:

nariadenie vlády Slovenskej republiky č. 319/2011 Z. z. o podpore podnikania v pôdohospodárstve a rozvoji vidieka,

vyhláška Ministerstva pôdohospodárstva a rozvoja vidieka Slovenskej republiky č. 320/2011 Z. z. o rozsahu, spôsobe a o podmienkach poskytovania podpory v lesnom hospodárstve a rozvoji vidieka.“.“.

Doterajší čl. III sa označuje ako čl. IV.

Vzhľadom na doplnenie ďalšieho článku do návrhu zákona je potreba zmeniť aj názov zákona.

Ide o spresnenie formulácie splnomocňovacieho ustanovenia v zákone, aby bol možný len jednoznačný výklad náplne vykonávacieho právneho predpisu vydávaného ministerstvom. Vzhľadom na potrebu zrušenia právnych predpisov vyššej právnej sila ako je výnos ministerstva, ktorý je vydávaný podľa § 1 ods. 2 tohto zákona navrhuje sa zrušenie týchto právnych predpisov priamo v zákone.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

 O bodoch spoločnej správy č. 1 až 10 hlasovať spoločne s návrhom gestorského výboru uvedené body **schváliť.**

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov (tlač 1210) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov (tlač 1210) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 312 z 25. novembra 2014.

 V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Martin  **F e c k o,** v. r.

predseda výboru